Asiakirjat Helleenien tasavallan liittymisestä Euroopan yhteisöihin - Asiakirja Helleenien tasavallan liittymisehdoista ja perustamissopimusten mukautuksista - Neljäs osa - Siirtymätoimenpiteet - II osasto - Tavaroiden vapaa liikkuvuus - 3 luku - Muut määräykset - 43 artikla



Virallinen lehti nro L 291 , 19/11/1979 s. 0025



Asiakirjat Helleenien tasavallan liittymisestä Euroopan yhteisöihin - Asiakirja Helleenien tasavallan liittymisehdoista ja perustamissopimusten mukautuksista - Neljäs osa - Siirtymätoimenpiteet - II osasto - Tavaroiden vapaa liikkuvuus - 3 luku - Muut määräykset - 43 artikla 1. Jos 61 artiklassa tarkoitettuja tasausmaksuja sovelletaan nykyisen yhteisön ja Kreikan välisessä kaupassa yhteen tai useampaan perustuotteeseen, joita katsotaan käytetyn maataloustuotteiden jalostuksessa syntyneiden tavaroiden kauppaan sovellettavista järjestelyistä annetussa asetuksessa (ETY) N:o 1059/69, glukoosia ja laktoosia koskevassa asetuksessa (ETY) N:o 2730/75 sekä ovalbumiinin ja laktalbumiinin kaupan yhteistä järjestelyä koskevassa asetuksessa N:o 2783/75 tarkoitettujen tuotteiden valmistukseen, sovelletaan seuraavia siirtymätoimenpiteitä: - 61 artiklassa tarkoitettujen tasausmaksujen perusteella ja asetuksen (ETY) N:o 1059/69 sääntöjen mukaisesti laskettua tasausmaksua sovelletaan, mainitussa asetuksessa tarkoitettuihin tavaroihin sovellettavan muuttuvan maksuosan laskemiseksi, kyseisten tavaroiden tuontiin Kreikasta nykyiseen yhteisöön, - silloin kun asetuksessa (ETY) N:o 1059/69 tarkoitettuja tavaroita tuodaan Kreikkaan kolmansista maista, tässä asetuksessa vahvistettua muuttuvaa maksuosaa korotetaan tai alennetaan tilanteen mukaan ensimmäisessä luetelmakohdassa tarkoitetulla tasausmaksulla, - tiettyjen, perustamissopimuksen liitteeseen II kuulumattomien tavaroiden muodossa vietyjen maataloustuotteiden vientipalautusten myöntämistä koskevista yleisistä säännöistä ja näiden palautusten määrän vahvistamisen perusteista annetussa neuvoston asetuksessa (ETY) N:o 2682/72 säädettyjen vientipalautusten laskemisessa sovelletaan tarkoitettujen tavaroiden, albumiineja lukuun ottamatta, yhteisöstä Kreikkaan suuntautuvassa viennissä tasausmaksua, joka määritetään perustuotteille asetettujen tasausmaksujen perusteella ja mainitussa asetuksessa vahvistettujen sääntöjen mukaisesti, - asetuksissa (ETY) N:o 2730/75 ja (ETY) N:o 2783/75 tarkoitettujen tuotteiden kolmansista maista ja yhteisöstä Kreikkaan suuntautuvaan tuontiin ja Kreikasta yhteisöön suuntautuvaan tuontiin sovelletaan 61 artiklassa tarkoitettujen tasausmaksujen ja kyseisten asetusten tuontimaksua koskevien sääntöjen perusteella laskettua tasausmaksua, - asetuksissa (ETY) N:o 2682/72 ja (ETY) N:o 2730/75 ja tarkoitettujen tuotteiden Kreikasta kolmansiin maihin suuntautuvaan tuontiin sovelletaan kolmannessa tai neljännessä luetelmakohdassa tarkoitettuja tasausmaksuja. 2. Jos tasausmaksuja sovellettaessa esiintyy kaupan vinoutumista asetuksissa (ETY) N:o 2783/75 ja (ETY) N:o 2730/75 tarkoitettujen tuotteiden osalta, komissio voi toteuttaa aiheelliset toimenpiteet tilanteen korjaamiseksi. 3. Asetuksessa (ETY) N:o 1059/69 tarkoitettujen tuotteiden kolmansista maista Kreikkaan suuntautuvassa tuonnissa sovellettavaan maksuun sisältyvän kiinteän maksuosan muodostava tulli määrätään erottamalla Helleenien tasavallan liittymisajankohtana soveltamasta täydellisestä suojasta 1 kohdassa mainitut siirtymätoimenpiteet huomioon ottaen käyttöön otettava maatalouden suoja. Jokainen edellisen alakohdan mukaisesti vahvistettu kiinteä maksuosa, jota Helleenien tasavalta soveltaa kolmansista maista tulevaan tuontiin, lähennetään yhteiseen tullitariffiin 31 artiklassa määrätyn aikataulun mukaisesti. Kuitenkin, jos kiinteä maksuosa, jota Helleenien tasavallan on sovellettava liittymisestä alkaen, on pienempi kuin yhteisen tullitariffin mukainen kiinteä maksuosa, Helleenien tasavalta voi lähentyä jälkimmäiseen liittymisestä alkaen. Lisäksi ensimmäisen alakohdan mukaisesti vahvistetuissa kiinteissä maksuosissa on mahdollisuuksien mukaan otettava huomioon Helleenien tasavallan erikoistuotteiden osalta ennakoimat eritysongelmat. 4. Asetuksissa (ETY) N:o 1059/69, (ETY) N:o 2682/72 ja (ETY) N:o 2730/75 tarkoitettujen tuotteiden osalta Helleenien tasavalta soveltaa yhteistä tullitariffia kokonaisuudessaan liittymisestä alkaen. 5. Helleenien tasavalta poistaa liittymisestä alkaen kaikki maksut, jotka vastaavat vaikutukseltaan tulleja, paitsi 1, 2 ja 3 kohdassa tarkoitetut maksut asetuksessa (ETY) N:o 1059/69 tarkoitettujen tuotteiden osalta sekä vientituen tai vaikutukseltaan vastaavan tuen asetuksissa (ETY) N:o 2682/72 ja (ETY) N:o 2730/75 tarkoitettujen tuotteiden osalta. Helleenien tasavalta poistaa yhteisöstä tulevan tuonnin osalta liittymisestä alkaen asetuksissa (ETY) N:o 1059/69, (ETY) N:o 2730/75 ja (ETY) N:o 2783/75 tarkoitettujen tuotteiden osalta määrälliset rajoitukset ja vaikutukseltaan vastaavat toimenpiteet. 6. Neuvosto antaa määräenemmistöllä komission ehdotuksesta säännökset tämän artiklan soveltamisesta.